tomron87/hebrew-wikipedia-sentences-corpus huggingface dataset:
טיילור ווית'רבי מהבילבורד תיארה את השיר כ-"רצועה שהכי שוברת את הלב" ו "אולי אחד השירים הכי יפים" שיש באלבום.
היא הוסיפה כי ישנו דמיון בין השיר לבין הסינגלים "Stay with Me" ו-"Like I Can" של סם סמית' משנת 2014.
(Happy Xmas (War Is Over (בתרגום מילולי: "חג מולד שמח (המלחמה מסתיימת)") הוא שיר לחג המולד, שיצא בשנת 1971 בתור סינגל ידי Plastic Ono Band, הרכב הסולו של ג'ון לנון ויוקו אונו.
ג'ון לנון ויוקו אונו כתבו את המילים לשיר.
היה זה הסינגל השביעי שכתב לנון לאחר פרישתו מלהקת הביטלס, ונמנה עם הידועים בשיריו שלאחר תקופת הביטלס.
השיר הגיע למקום הרביעי במצעד בבריטניה.
בשנת 1972 היה מספר חודשים בין ארבעת הסינגלים המובילים במצעד הסינגלים הבריטי, מצעד שהיה מבוסס על מכירות תקליטים (כיום גם על הורדות דיגיטליות).
השירים שבראש המצעד משודרים ברדיו מדי יום ראשון.
לאחר רצח ג'ון לנון בדצמבר 1980, אף הגיע למקום שני במצעד.
השיר נכתב למעשה כשיר מחאה כנגד מלחמת וייטנאם, ולא כשיר חג "רגיל".
למרות זאת, מאז כתיבתו הפך לאחד משירי חג המולד המושמעים בתקופת החגים, בביצוע המקורי של לנון ובגרסאות כיסוי של אמנים אחרים.
בניגוד לכוונת המשורר, ששאף בפרסום השיר לאמירה אירונית כנגד המיליטריזם וחוסר האנושיות של האדם, השיר מושמע לרוב בהקשר של שירי חג, המציינים את אהבת האדם והנדיבות של תקופת החגים.
השיר מופיע באלבומים שונים של שירי החג, ונחשב לאחד השירים האהובים של חג המולד.
השיר "(Happy Xmas (War Is Over" היה שיאה של פעילות אקטיביזם חברתית בת יותר משנתיים שניהלו ג'ון לנון ויוקו אונו, כנגד מעורבות ארצות הברית במלחמת וייטנאם.
את התנהלות ארצות הברית הם חוו כהתנהלות אלימה מצד מעצמה צבאית חזקה, כלפי אוכלוסייה תמימה וחסרת ישע הנאבקת על חייה, אוכלוסייה שאין זה מוסרי או נכון לפגוע בה, אף אם היא בוחרת באידאולוגיה קומוניסטית.
לאחר נישואי ג'ון לנון ליוקו אונו במרץ 1969, בילו השניים במסיבות עיתונאים בלתי פוסקות במסגרת "שביתות מיטה" שערכו באמסטרדם, וינה ומונטריאול.
לנון ביקש לחדד את המסר לפיו יוקו והוא אינם מטיפים לא לסוציאליזם ולא לקומוניזם, ולא לשום "-איזם", וכל שהם דורשים הוא שמנהיגי העולם יתנו סיכוי לפתרון סכסוכים בדרכי שלום, שייתנו צ'אנס לשלום.
פעילות האקטיביזם האנטי מלחמתית, שהחלה במהלך ירח הדבש שלהם, המשיכה באופן אינטנסיבי במשך כשלוש שנים, בראיונות בתקשורת ובהתבטאויות פומביות רבות.
עוד לפני פרסום השיר "(Happy Xmas (War Is Over" השיקו בני הזוג לנון ואונו קמפיין מולטימדיה בין-לאומי, שכלל השכרת שטחים, על חשבונם, לשלטי חוצות ב-12 ערים מרכזיות ברחבי העולם.
על אותן כרזות בשלטי החוצות נכתב באותיות ענק, בצבעי שחור-לבן, הכיתוב "WAR IS OVER!
חג מולד שמח מג'ון ויוקו").
עוצמת הקמפיין, בשילוב עם השיר שפורסם בהמשך, הפכו את הסיסמה הזאת למזוהה עם לנון ואונו.
זאת אף על פי שמשפט זה נכתב כבר ב-1968 על ידי פיל אוקס בשיר "The Unknown Soldier" של להקת הדלתות.
לא ידוע אם הסיסמה המפורסמת מסתמכת על אזכורים קודמים, היסטוריית הרוק והיסטוריית האקטיביזם הפוליטי הותירו אותה ללנון ואונו.
בשנת 1971 פרסם לנון את השיר Imagine, שלימים נחשב לשיר הסינגל הטוב ביותר בקריירת הסולו של לנון.
בתוכנו הוא מתאר עולם אוטופי ללא גבולות בין אומות, ללא דת, ללא רכוש וללא מלחמות.
סינגל זה זכה לפרסום ולהצלחה מסחרית מעבר לכל תחזית.
בהבינו את ההצלחה של אותו סינגל בהעברת מסרים חברתיים, סיכם לנון: "Now I understand what you have to do: Put your political message across with a little honey." ("עכשיו אני מבין מה צריך לעשות: לשים את המסר הפוליטי עטוף בדבש").
לנון ואונו, בראיונות מאוחרים, הבהירו כי השיר (Happy Xmas (War Is Over, היה מבחינתם שכלול של אותו אמצעי, על מנת להביא לשינוי בדרכי שלום ולהפסקת מה שהם חוו כמסע טבח לא מרוסן ונורא, שארצות הברית מבצעת במקום רחוק כווייטנאם, כלפי אוכלוסייה אזרחית חלשה, רק מכיוון שהיא יכולה.
מילות השיר משולבות בקריאה "זה סוף המלחמה – אם תרצו בכך".
הן מנסות להביע אופטימיות תוך שימוש בסנטימנטליות המאפיינת לרוב את שירי חג המולד.
אף שמדובר בשיר מחאה, לפני הכל זהו שיר חג מולד.
שירי חג המולד היו אהובים על להקת הביטלס, ובשנים שקדמו לפירוק הלהקה הוציאו הביטלס את The Beatles' Christmas records ישירות לחברי מועדון המעריצים שלהם.
לאחר שהחבורה התפרקה ב-1970, היה לנון החבר הראשון שהוציא את שיר חג המולד המקורי, "(Happy Xmas (War Is Over".
בשנת 1974 פרסם ג'ורג' האריסון את השיר Ding Dong, Ding Dong , ב־1979 פרסם פול מקרטני את Wonderful Christmastime, ואף רינגו סטאר הוציא את האלבום I Wanna Be Santa Claus בשנת 1999.
בשלהי אוקטובר 1971, הקליט לנון הקלטת דמו בגיטרה אקוסטית של השיר Happy Xmas (War is Over) בחדריו במלון סנט רגיס בניו יורק, שם התגורר עם אונו באותו זמן.
לימים, תקבל אונו את הקרדיט לכתיבה משותפת של השיר, עם לנון, אך ההיקף האמיתי של תרומתה בשלב הראשוני הזה אינו ברור, משום שללא ספק היא לא השתתפה בהקלטת הדמו, דבר שלא היה אופייני לשיתוף הפעולה ביניהם.
הקלטת דמו נוספת של השיר התקבלה בסוף אוקטובר, לאחר שהזוג לקח דירה בגריניץ' וילג'.
כמו בשני האלבומים הקודמים שלו, ג'ון לנון / פלסטיק אונו בנד ו-Imagine (אלבום) (שיצא בארצות הברית רק כמה שבועות קודם לכן), הביא לנון את פיל ספקטור לעזור כמפיק מוזיקלי.
ההקלטה הראשונה התקיימה בערב יום חמישי, 28 באוקטובר, באולפן הקלטות.
אחרי הפגישה, המוזיקאים, שחלקם הופיעו בזמן זה או אחר כחברים בלהקה Plastic Ono Band, ביצעו אובר-דאבינג של קולות הרקע והקריאות "WAR IS OVER!
If You Want It ", והוסיפו את השירה העיקרית.
אחד מארבעת הגיטריסטים שהשתתפו היה קלאוס פורמן על הבס, אף על פי שלא היה מתוכנן לכך, מאחר שטיסתו לגרמניה נדחתה.
בתעשיית המוזיקה, המושגים "איי-סייד" (צד א') ו"בי-סייד" (צד ב'), מתייחסים לשני צדי תקליטי 7 אינץ' שעל גביהם יצאו סינגלים באותם זמנים.
ה"איי-סייד" הוא השיר שהיוצר מוציא ומקווה שיהפוך ללהיט ויזכה להשמעות רבות ברדיו (ובהמשך להקרנת הווידאו קליפ בערוצי המוזיקה) וה"בי-סייד" הוא שיר משני יותר, תוספת להעלאת ערכו של הסינגל.
ברור היה ש"איי סייד" הוא הסינגל "חג מולד שמח", אך עלתה התלבטות איזה שיר יוכנס ל"בי סייד", שיר שלא יגנוב את ההצגה, ושעליו להיות קשור במידת מה לחורף או לחג המולד.
השיר שנבחר היה "Listen, the Snow Is Falling", שהוא פחות מוכר כיום.
את קולות הרקע לקח לנון מהמקהלה הקהילתית של הארלם, בה השתתפו שלושים ילדים, רובם בני פחות מ-12. בתאריך 31 באוקטובר אחר הצהריים הגיעו הילדים לאולפן ההקלטות, כדי להקליט את קולות הרקע.
צילומי עטיפת התקליט המקוריים צולמו בנפרד על ידי הצלם הסקוטי איאן מקמילן.
שם השיר מעיד על החתרנות שבו.
ראשית, המילים המפורשות "זה סוף המלחמה" (War is over) המוצמדות בסוגריים לכותרת השיר, מצביעות על המסר בו, ועל כך שאין מדובר בשיר חג מולד תמים.
אך מעבר לכך, בחר האמן ג'ון לנון לכתוב את המילה Christmas, חג המולד, בצורת הקיצור הלא פורמלית שלה, Xmas.
צורת כתיבה זו מקובלת אמנם בהודעות קצרות, במכתבים וכדומה, ושימשה אף בעבר בתכתובות לא פורמליות.
אך כאשר מדובר בכתיבת שירה או פרוזה, היא פחות מקובלת.
כתיבת המילה בצורה זו מבהירה כי – אף על פי שהדבר נשמע כך לכאורה, אין מדובר בשיר חג מולד "נורמטיבי", אלא ביצירה שונה.
תוכן השיר נועד לבקר את זוועות המלחמה, וזאת על רקע אווירת חג המולד הנעימה והמשפחתית.
להלכה ניגוד זה, שאמור להיות מצמרר, אמור היה לזעוק לשמיים.
למעשה, ובניגוד לשירים אחרים של לנון, ההצלחה של הביקורת הייתה חלקית.
השיר התפרסם בזכות המוזיקה המרגשת ואופן הגשתו, אך לעיתים קרובות אנשים אינם מודעים למילות השיר ולמסר האנטי מלחמתי שבהן.
השיר מתחיל עם ברכות חג המולד מאונו ולנון לילדיהם מהנישואים הקודמים: אונו לוחשת "חג מולד שמח, קיוקו", ואז לוחש לנון, "חג שמח, ג'וליאן".
כשג'ון לנון ניגן לראשונה את הדמו בפני פיל ספקטור, העיר המפיק ששיר הפתיחה של השיר, "אז זה חג המולד ...", היה דומה מדי לשיר אחר, "" משנת 1961, אשר ספקטור עצמו הפיק.
לכן הנחה לנון את הגיטריסטים באולפן ההקלטות לשנותו על ידי שילוב ריפים בסגנון מנדולינה.
ספקטור הציע לכלול בשיר גם כלי הקשה, מהסוג שהשתמש בו באלבום של שנת 1963, , על מנת לזהות את השיר אף יותר עם חג המולד.
בנוסף לאותם אלמנטים, האקורדים והמבנה המלודי של "חג המולד שמח (זה סוף המלחמה)" דומים במידת מה לבלדה האנגלית המסורתית Skewball , וכן לביצועי הפולק של פיטר, פול ומרי.
המילים And what have you done, בתרגום: "ו (תראו) מה עשיתם", בשיר הן לכאורה מאשימות ונוקבות.
זה חג המולד, חג הנתינה לאחרים, הנדיבות והאהבה, ומה עשיתם.
המשך השיר מפורט אף יותר.
בתוך מעטה של מוזיקה שמיימית, כשברגע מקהלת ילדים, מושרות המילים הבאות:
השימוש בכינויים "צהובים" ו"אדומים", הוא שימוש פוגעני לכאורה, אינו תקין פוליטית, ולכאורה מקומם.
מקומו ב"שיר חג המולד" אפילו צורם.
טכניקת השימוש במילים פוגעניות מסוג זה לצורך העברת מסר, הגיעה לשיא שנה מאוחר יותר, כאשר לנון השתמש במילת ה-N בשירו Woman Is the Nigger of the World.
את השיר מלווה לכל אורכו, כמנטרה, המשפט War is over – if you want it ("זה סוף המלחמה – אם תרצו בכך").
אפל רקורדס הוציאו בארצות הברית את הסינגל "חג מולד שמח (זה סוף המלחמה)" ואת צידו השני "Listen, the Snow Is Falling", ב־1 בדצמבר 1971. הסינגלים הונפקו בפורמט של תקליט יחיד בגודל 7 אינץ' על ויניל ירוק שקוף עם שרוול תמונה של כרטיס.
עטיפת התקליט הציגה רצף של חמש תמונות שהראו את פניו של לנון הופכות לאונו.
רצף זה הוצג במקור על הכריכה האחורית של קטלוג התערוכה שהוצגה באוקטובר 1971 במוזיאון אוברסון לאמנות סירקיוז, ניו יורק.
בבריטניה, מחלוקת בין לנון לבין המוציא לאור, בעניין הזכויות על המוזיקה, עיכבה את שחרורו של השיר עד 24 בנובמבר 1972.
הופעת האלבום הראשונה של השיר הייתה באלבום Live Peace in Toronto 1969, שפורסם באוגוסט 1972. אותו תקליט הכיל גם הקלטה מביצוע בלייב של השיר Give Peace a Chance.
עטיפת האלבום מורכבת מאיורים מאת מיכאל בריאן המייצג כל שיר באלבום; את השיר (Happy Christmas (War Is Over, ייצגה התמונה המראה מפציץ, מטוס צבאי שנועד להטיל פצצות על מטרות קרקע, המפיל קישוט חג המולד במקום פצצה.
סרטוני וידאו (קליפים) של השיר
וידאו קליפ שוחרר במקביל לפרסום השיר, ומספר קטעים ממנו נשמרו, אך הוא לא נשמר במלואו.
הווידאו קליפ הבהיר את עוצמתו של השיר ואת האירוניה שבו.
אך בשנות השבעים של המאה העשרים, בהיעדר אינטרנט, וידאו ביתי, טלוויזיה אינטראקטיבית או מחשב אישי בכל בית, היה פרסומו של קליפ וידאו כגון זה דבר נדיר, ולא היו פלטפורמות מספיקות לשיווקו המסחרי.
חלקים מהווידאו קליפ שהוכן על ידי לנון ואונו, פורסמו באופן מסחרי רק שנים מאוחר יותר, בקלטת אוסף של קליפים של ג'ון לנון, בצורת VHS, ששוחררה בשנת 1993. בקליפ יש מספר קלוזאפים על השלט "war is over – if you want it".
שובצו בו גם תצלומים אישיים של בני הזוג ובנם שון לנון, מסוף שנות השבעים של המאה העשרים, וכן תזמורת המקהלה המקורית של הילדים המבצעים את השיר.
הסרטון שוחזר בשנת 2003 לתקליטור DVD .
הסרטון המשוחזר של 2003 מורכב מסרט תיעודי, המתאר נפגעים, רבים מהם ילדים, הן ממלחמת וייטנאם, והן ממלחמות וסכסוכים שונים באפריקה, ממלחמת בוסניה, מהתקפה של 11 בספטמבר 2001 על העיר ניו יורק, וממלחמות ארצות הברית באפגניסטן ובעיראק.
לנון אמנם לא זכה לראות את הקליפ המשוחזר, אך סביר להניח שהיה גאה בו ובמסר העוצמתי והמצמרר שהוא מעביר, ובו הפער הבלתי נתפס, בין שיר חג סנטימנטלי, חגיגי ותמים, לבין תמונות האימה של מוראות המלחמה.
פרסומו של הסינגל בארצות הברית בשנת 1971 לא נחל הצלחה, עקב שחרורו המאוחר, סמוך מדי למועד החג, דבר שהיקשה על שידור מספיק שלו ברדיו ועל פרסומו.
עם זאת, בהמשך, הסינגל הגיע למספר השמעות גדול, היה השיר מס' 3 בהשמעות במצעד הסינגלים של חג המולד בבילבורד.
(Happy Xmas (War Is Over "זכה להצלחה מיידית בבריטניה כאשר יצא לשידור שם בנובמבר 1972. השיר הגיע לשיא במספר 4 על במצעד הסינגלים בבריטניה וצוין בין הסינגלים המשפיעים בעולם על ידי מגזין המוזיקה מלודי מייקר לאותה שנה.
הסינגל המקורי נכנס למצעד הסינגלים בבריטניה עוד תשע פעמים נוספות.
אחת העליות הבולטות של השיר לראש המצעד הייתה מיד לאחר רצח ג'ון לנון ב-8 בדצמבר 1980, ביחד עם השיר Imagine של לנון, ונשאר בראש המכירות במשך תשעה שבועות.
בין דצמבר 1972 לפברואר 1973, השיר נכנס לעשירייה הראשונה במצעדי הפזמונים במדינות נוספות: באוסטרליה, בלגיה, דנמרק, צרפת, אירלנד, הולנד, נורווגיה וסינגפור.
בעשורים האחרונים, התקבל השיר "(Happy Xmas (War Is Over" בזרם המרכזי של תרבות המוזיקה, לאחר ביצועים רבים של גרסאות כיסוי על ידי אמנים רבים.
לדוגמה, ביצוע לשיר שיצא לאור ב-17 אוקטובר 2006 על ידי הזמרת הקנדית שרה מקלכלן באלבום שלה Wintersong, שהיה האלבום הנמכר ביותר של חג המולד של השנה ומועמד לפרס גראמי.
גרסת כיסוי זאת כוללת שירה של מקהלת ילדים ונוער מוונקובר, קולומביה הבריטית.
בצירוף מקרים נדיר, יצאה לאור גרסת כיסוי נוספת של אותו שיר באותה שנה, ב־12 דצמבר 2006 על ידי להקת הרוק האמריקאית דה פריי.
כמה גרסאות כיסוי מוקדמות יותר של "Happy Xmas (War Is Over)" מופיעות באלבומי החג של זמרי פופ גדולים, כמו (1990) מאת אנדי ויליאמס, אלבום חג המולד (1992) מאת ניל דיימונד, (1994) על ידי דיאנה רוס, (1996) על ידי ג'ימי באפט, ו-These Are Special Times (1998) על ידי סלין דיון.
גרסאות אחרות של "(Happy Xmas (War Is Over" כוללות גרסה של 1991 על האלבום Standards של The Alarm , הקלטה מהופעה בחיה ב-1994 של מליסה אתרידג', גרסת 2002 של להקת מארון 5, וגרסת 2009 של ביטאליקה.
ב־13 בדצמבר 2012, ביצע שון לנון את השיר עם זמרי הגוספל Jeff Tweedy , ומקהלת הגוספל של הארלם, בתוכנית הקולבר ריפור שבערוץ קומדי סנטרל.
גרסה זו הפכה זמינה לרכישה באתר iTunes וההכנסות נתרמו לקרבנות אסון הוריקן סנדי.
וכן נעשות גרסאות כיסוי רבות.
למרבה האירוניה, רוב מוחלט של גרסאות הכיסוי לשיר, מתייחסות אליו כאל שיר חג מולד חגיגי וסנטימנטלי, במתכונת שירי חג המולד, המדברים על אהבת אדם ונדיבות, מבלי להתייחס כלל למסרים ששתל לנון בשיר, ובלי להתייחס לכוונותיו האנטי מלחמתיות המוצהרות.
HappyCow (בתרגום חופשי: פרה שמחה) הוא אתר אינטרנטי לאיתור מקומות אוכל טבעוני, צמחוני ובריא.
השימוש חינמי, ולמשתמשים ניתנת האפשרות להוסיף תמונות, צילומי תפריט וביקורות למסעדות.
למרות תפקידו המקורי של האתר, כיום החברה מציעה שירותי תוכן מגוונים בכל נושאי החיים הצמחוניים והטבעוניים (מסעדות והזמנת אוכל, טיולים וממשק היכרויות) באוקטובר 2010 החברה השיקה את אפליקציית HappyCow לאנדרואיד ול-iOS.
HappyCow הוקמה בשנת 1999 במטרה ליצור מדריך עולמי למסעדות צמחוניות וטבעוניות.
האתר נבנה באופן המעודד הוספת תוכן של המשתמשים.
מספר המקומות הרשומים באתר עומד על למעלה מ־50,000 עסקים ביותר מ־175 מדינות ברחבי העולם, וכן למעלה מ-150,000 ביקורות על עסקים שונים.
בתי העסק חולקו לשלושה סיווגים עיקריים: "טבעוניות", "צמחוניות" או "ידידותיות לצמחונים".
ההגדרה למסעדה ידידותית לצמחונים התבססה בתחילה על כך שהתוכן המינימלי שיהיה צמחוני בתפריט יהווה לפחות 60% מכלל התפריט.
ההגדרה שונתה מאז לקבוצת הנחיות גמישה יותר המבוססת על הזמינות האלטרנטיבית של אוכל טבעוני באזור.
עם הזמן HappyCow עברה לתת שירות בעיקר בנושא טבעונות והאתר כיום מציג גם רשימות אחרות הכוללות: חנויות למזון בריאות, אירוח ידידותי לטבעונים, קבוצות חברתיות ופעילות, קייטרינג טבעוני וגופים למען זכויות בעלי חיים.
לאתר גם מנוי חינמי לניוזלטר, לפורום ולבלוגים המאפשרים למשתמשים לפרסם חומר רלוונטי.
ערוץ היוטיוב HappyCow הושק בשנת 2012, וכולל הצגת אירועים טבעוניים וצמחוניים ברחבי העולם וראיונות בנושא.
HappyCow הוא ארגון חופשי לשימוש ללא מטרות רווח באופיו אך ללא מעמד של 501-c.
ההכנסה המופקת ממוחזרת לפעילות העמותה.
מקורות מוקדמים למימון אתרים היו פרסומות, חסות עסקית ותרומות משתמשים.
המגמה העולמית למחשוב סלולרי אפשרה זרם הכנסות של מכירות יישומי iOS ואנדרואיד מקוריים.
בשנת 2014 פורסם למכירה ספר הבישול HappyCow: מתכונים ממסעדות טבעוניות מובילות ברחבי העולם.
זכייה באחד-עשר פרסי Veggieawards של VegNews ברציפות כ"אתר מועדף" (בפעם האחרונה בשנת 2017).
50 הבלוגים הצמחוניים המובילים 2012, הוענק על ידי המכון לפסיכולוגיית אכילה.
100 אתרי המזון הצמחוניים המובילים; הוענק על ידי web100.com.
Happy Socks היא חברת ביגוד שוודית המייצרת ומשווקת גרביים, תחתונים ובגדי ים בעיצובים ססגוניים.
החברה נוסדה בשנת 2008 בשוודיה, על ידי מיקאל סודרלינדה וויקטור טל, אשר שימשו גם כמנכ"ל ומנהל קריאייטיב בהתאמה.
בשנת 2017 רכשה חברת קרן ההשקעות הפרטית Palamon Capital Partners את רוב הנתח בחברה וסטפן פרגנר התמנה למנכ"ל.
הסחורה שלהם נמכרת בכ־90 מדינות עם 12,000 נקודות מכירה ובמעל ל-100 חנויות Happy Socks במספר מקומות בעולם ביניהם, ארצות הברית, בריטניה, ספרד, יפן, דרום קוריאה, הודו וטאיוואן ועוד.
בנוסף למטה במרכז העיר סטוקהולם, בשנת 2018, פתחה החברה את המשרד הראשון שלה מחוץ לשוודיה, בעיר ניו יורק, ואחריו משרד במינכן שבגרמניה בינואר 2019.
Happy Socks החלו באפריל 2008, כאשר מיקאל סודרלינדה, מנהל פרסום, וויקטור טל, מאייר ומעצב גרפי, הגו את הרעיון של גרביים צבעוניים ומודפסים מכיוון שאהבו גרביים צבעוניים והיו שומרים את הגרביים המגניבים שלהם לסופי שבוע בהם הם מגיעים לביקור בבתים של חברים ומורידים את הנעליים כמקובל בשוודיה.
הטריגר הנוסף להקמת החברה צץ אחרי שסודרלין מכר את משרד הפרסום שהיה בבעלותו במשך 10 שנים.
הוא וחברו, שותפו כיום ויקטור תל, ישבו בבית וחשבו לאן הם ממשיכים הלאה.
"דיברנו על כך שבכל פעם שלמישהו מאיתנו יש מצב-רוח לא טוב, הוא גורב גרביים צבעוניים, וזה מיד משמח אותו".
כעבור מספר שבועות הם החלו בייצור במפעל טורקי.
הגרביים הושקו במחיר של 10 דולר ונמכרו בתחילה רק באתר החברה.
מאז צמחה החברה כ־50% בשנה.
"בשנה הראשונה ייצרנו רק גרביים מכותנה, שנה אחרי השתמשנו בכותנה מתוחכמת יותר, ובשנה השלישית ייצרנו גרבי קשמיר.
עכשיו אנחנו עושים גם גרביים מכותנה ממוחזרת בהתאם לטרנד העולמי הירוק וכן גרביים מצמח הקנאביס".
החברה פתחה מטה חדש במרכז סטוקהולם בשנת 2017. וקראה לו "בית האושר", באותה שנה רכשה קרן ההשקעות Palamon Capital Partners את הבעלות בחלק ניכר מחברה מ-Scope Growth III.
באותה תקופה הם השקיעו 81.2 מיליון דולר במניות Happy Socks, ו-Palamon השקיעו כ-4.5 מיליון דולר בו השתמשו המייסדים כדי לפתוח חנויות ברחבי העולם.
נכון לשנת 2018, המותג מכר יותר מ-40 מיליון גרביים ברחבי העולם.
Happy Socks התרחבו גם לייצור תחתונים וגרבי ילדים בשנת 2014, כמו גם קולקציה אתלטית שמכוונת לנעלי ספורט וקולקציה אלגנטית לגברים בשנת 2015.
עד סוף 2018, Happy Socks פתחה 100 חנויות בערים כמו פריז, לונדון, ברצלונה, לוס אנג'לס, סטוקהולם וטוקיו.
בדצמבר, המותג פתח את המיקום השלישי שלו בניו יורק בטיימס סקוור בנוסף לחנויות בסוהו וויליאמס בורג שבברוקלין.
במאי 2019, Happy Socks פתחו את החנות השנייה שלהם בלוס אנג'לס.
חנות קונספט זו השוכנת בסילברט לייק, לוס אנג'לס, משמשת גם מרכז היצירה של המותג בו צוות קטן, הכולל את שני המייסדים העובדים על פרויקטים מיוחדים.
בשנת 2018, Happy Socks החלו לייצר גם בגדי ים לגברים.
באביב 2019 התרחבו גם לבגדי ים לנשים, תיקי חוף ומגבות, הממשיכים את אותו קו תוסס וססגוני של החברה.
לחברה יש לא מעט שיתופי פעולה בין היתר עם הרפאר ויז קאליפה, השחקן פדרו פסקל, הזמר אלטון ג'ון, דייוויד הסלהוף ועוד וגם מחוות אומנותיות לאישים כמו האמן אנדי וורהול וההרולינג סטונז.
לדברי המייסדים "הקהל שלנו מאוד מגוון, ולמרבית ההפתעה מדובר במותג מספר 1 אצל בנקאים בניו-יורק ובלונדון, כי זה פריט הלבוש היחיד בו הם יכולים להתפרע, חוץ מהעניבה".
החברה מוציאה שני ליינים בשנה, בחורף ובקיץ בו היא משיקה את הקולקציה החדשה שלה.
בשנת 2010 נכנס המותג לישראל ונמכר בחנויות קרוקס, אך אין לו חנות רשמית עצמאית.
Harajuku Lovers Live הוא אלבום הווידאו הראשון של הזמרת-יוצרת האמריקאית גוון סטפאני.
אלבום הווידאו יצא לאור ב-4 בדצמבר 2006. הוא יצא על גבי DVD ובוים על ידי סופי מולר והופק על ידי אויל פקטורי.
איגוד תעשיית ההקלטות האוסטרלי העניק לאלבום הווידאו את תואר הזהב.
אלבום זה מתעד את הופעתה בקליפורניה בנובמבר 2005 במסגרת סיבוב ההופעות שלה "Harajuku Lovers Tour 2005".
הופעה זו מכילה את כל שיריה מתוך אלבום הבכורה שלה ושני שירים מאלבומה השני.
בנוסף הוא גם מכיל קטעי ראיונות עם רקדנים ונגנים של המופע ומאחורי הקלעים אודות סיבוב ההופעות.
האלבום יצא לאור כחלק מקידום אלבומה השני של הזמרת שיצא יום למחרת.
ה-DVD קיבל ביקורות מעורבות אשר החמיאו על יכולות ההופעה של סטפאני ועל הנוכחות הבימתית שלה אך מתחו ביקורת על קטעי המעבר הארוכים ואת רשימת השירים הקצרה.
האלבום הגיע למעמד פלטינה בקנדה ולמעמד זהב באוסטרליה.
באוסטרליה זכה אלבום הווידאו להצלחה כאשר קיבל את תואר הזהב על ידי איגוד תעשיית ההקלטות של המדינה.
איגוד תעשיית ההקלטות הקנדי העניק לאלבום הווידאו את תואר הפלטינה.
"" הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם הראפר פיוצ'ר והזמר מיגל, מתוך אלבום האולפן השלישי שלה, Chilombo.
השיר יצא לאור ב-26 בפברואר 2020, על ידי חברת התקליטים דאף ג'אם, כסינגל הרביעי מתוך האלבום.
השיר הגיע למקום השמיני במצעד שירי ה-R&B.
השיר נכתב על ידי מיגל, פיוצ'ר, אנדרה 3000, מק רובינסון ובריאן וורפילד והופק על ידי הפיסטאפים, אשר הפיקו לה גם את הסינגלים הקודמים, "", "None of Your Concern" ו-"".
איגוד תעשיית ההקלטות האמריקאי העניק לשיר את תואר הפלטינה.
הווידאו קליפ הרשמי של השיר פורסם ב-28 בפברואר 2020. נכון לאפריל 2020, מונה הצפיות של הקליפ עומד על למעלה מ-7 מיליון צפיות.
מדינהתאריך יציאהפורמטחברת תקליטיםמקורעולם26 בפברואר 2020הזרמת מוזיקה • הורדה דיגיטליתדאף ג'אם
Happy Christmas (בעברית: חג מולד שמח) הוא אלבומה השביעי של הזמרת ג'סיקה סימפסון, אשר יצא ב־22 בנובמבר 2010 Primary Wave.
האלבום הופק על ידי מספר מפיקים בין היתר על ידי קוק הארל, טריקי סטיוארט ודה-דרים.
האלבום כולל אוסף של גרסאות כיסוי לשירי חג מולד ידועים בתוספת שני שירים מקוריים.
ב־2010 סימפסון חשפה בריאיון ל כי היא עובדת על אלבום חג מולד חדש.
בספטמבר אותה שנה היא גם חשפה שהיא עובדת עם דה-דרים וטריקי סטיוארט על אלבום זה ועל אלבום נוסף.
כחודש לאחר מכן חשפה סימספון בחשבון הטוויטר שלה כי היא סיימה את הקלטות האלבום.
אלבום זה הוקלט לאחר שרשת PBS חשבה לעשות עם סימפסון ספיישל לכבוד חג המולד וביחד עם סימפסון הם החליטו כי זהו רעיון טוב יהיה להוציא אלבום ביחד עם הספיישל.
על מנת לקדם את האלבום הופיעה במספר תוכניות טלוויזיה ביניהם תוכניות האירוח: "The Early Show", תוכנית האירוח של ג'ימי פאלון, תוכנית האירוח "Live with Kelly and Ryan" ועוד.
Happiness Begins הוא אלבום האולפן החמישי של הלהקה האחים ג'ונאס.
האלבום יצא לאור ב-7 ביוני 2019 דרך חברת התקליטים ריפבליק רקורדס.
אלבום זה הוא אלבום האולפן הראשון שהוציאה הלהקה מאז אלבומה Lines, Vines and Trying Times משנת 2009.
האלבום הגיע לפסגת מצעד האלבומים האמריקאי בילבורד 200, לאחר שמכר כ-414 אלף יחידות שקולות לאלבום בשבוע הראשון לצאתו.
כתב העת בילבורד דירג את האלבום במקום ה-86 ברשימתם "100 האלבומים הטובים ביותר של העשור השני".
"Happy Nation" (בעברית: "אֻמָּה שמחה") הוא סינגל שהוקלט על ידי הלהקה השוודית אייס אוף בייס, מתוך אלבום הבכורה שלה בעל אותו השם, Happy Nation.
השיר יצא לאור בשנת 1992, על ידי חברת התקליטים אדל-מגה רקורדס, כסינגל השלישי מתוך האלבום.
השיר הגיע למקום הראשון במצעד שבישראל ולמקום הראשון במצעד שבצרפת.
השיר נכתב והופק על ידי ג'ונאס ברגרן ואולף אקברג.
"Happy Nation" הוא שיר דאנס-פופ, המכיל בתוכו גם סגנונות כמו יורופופ ורגאיי פיוז'ן.
חברי אייס אוף בייס תיארו את השיר כשיר "אנטי-פשיסטי והמנון לחיים".
הבית הראשון של השיר נכתב בשפה הלטינית, בעוד שאר הבתים נכתבו בשפה האנגלית.
את הקליפ של "Happy Nation" ביים מאט ברודלי, שביים גם את הקליפ של "All That She Wants".
הקליפ צולם בגטבורג, שוודיה בינואר 1993. הקליפ מתחיל כאשר ניתן לראות נר דולק שהלהבה שלו זזה מצד לצד.
בהמשך, ניתן לראות שלל סמלים ואירועים בעלי משמעות כמו: סמלי השלום, כתב חרטומים, גאוטמה הבודהה, צליבת ישו וסורת אל-פאתחה.
נכון לאוקטובר 2020, מונה הצפיות של הקליפ עומד על למעלה מ-55 מיליון צפיות.
כאשר "Happy Nation" יצא, נטען שהוא נפתח בשירה בלטינית, אך לפי מספר תיאוריות נאמר שהמילים כתובות בעברית כדי שיהודים בלבד יבינו זאת.
בכתבה שפורסמה במאקו מספר עשורים לאחר מכן, נכתבו המילים בצורה: "על כנפי הנשר/ בעזרת האל/ הייתי כאן לפני כולם/ בינתיים אני/ אהרוג אתכם/ הייתי כאן לפני כולם".
בהמשך לכך, נאמר שייתכן ולפי אותן התיאוריות רצתה הלהקה בהשמדה נוספת של היהודים.
עם זאת, הדובר של הלהקה פרסם התנערות מכל קשר אפשרי לאנטישמיות ונאציזם.
זאת, לצד ציון העובדה שאולף אקברג היה מעורב בנעוריו בפעילות נאו-נאצית; דבר אשר עורר סערה מספר פעמים במרוצת השנים.
גם בשנת 2013 החלו לתקוף את אקברג על עברו ונטען שעברו הנאצי "הוצנע".
NEWS צוין שבמהלך הסרט התיעודי "הסיפור שלנו", הצהיר אקברג: "אמרתי לכולם שאני ממש מתחרט על מה שעשיתי.
סגרתי את הפרק הזה בחיי".
הוא המשיך והוסיף, "אני אפילו לא רוצה לדבר על זה, הזמן הזה לא קיים יותר מבחינתי.
סגרתי את הדלת על זה וזרקתי את הספר הזה עוד בשנת 1987. חוויתי מזה ולמדתי מזה.
אבל החיים ההם הם לא שלי, הם של מישהו אחר".
נעשה שימוש בסינגל "Happy Nation" בפרק החמישי של סדרת האנימציה "אקס-מן 97" שמתרחש באומה הריבונית ג'נושה ומשמש כהקדמה לרצח עם.
מעריצים רבים השוו את השימוש בשיר לפרק "The Rains of Castamere", הפרק התשיעי בעונה שלישית של "משחקי הכס", כאשר בפרק זה השיר "גשמי קאסטאמיר" מתנגן ברגע שקדם ל הידועה לשמצה - בכך העניק לשיר משמעות אחרת למעריצי האקס-מן.
Happy Home (בעברית: בית מאושר) הוא שיר של הדי ג'יי הדני הדגור בהשתתפות הלהקה הדנית לוקאס גרהאם.
השיר נכתב במשותף על ידי הדגור עצמו ולוקאס פורקאמר (לוקאס גרהאם).
השיר יצא לאור ב-10 במרץ 2014 על ידי חברת התקליטים קופנהגן רקורדס בשיתוף עם יוניברסל מיוזיק דנמרק.
הוא הגיע למקום הראשון במצעד הסינגלים הדני Hitlisten.
השיר הושמע פעמים רבות בתחנת הרדיו הדנית P3 ובתחנות רדיו דניות נוספות.
השיר הופיע מספר שבועות במקום הראשון בסטרימינג ובמכירות בדנמרק ועד פברואר 2015 הוא צבר מכל 31 מיליון הזרמות בסך הכול.
אחר הופעה של השיר בתוכנית האירוח הנורווגית "Senkveld med Thomas og Harald", הוא הגיע למקום הראשון במצעד האייטונס הנורווגי והשיג את התואר פלטינה 3× בסטרימינג בנורווגיה, והגיע למקום הרביעי במצעד הסינגלים הנורווגי VG-lista.
השיר נכנס גם לטופ 40 במצעד הסינגלים השוודי Sverigetopplistan.
ב-2014, הדגור זכה בפרס הגרמי הדני בתור "מפיק השנה" עבור הלהיט "Happy Home" בטקס פרסי המוזיקה הדנית 2014.
"Happiness" (בעברית: "שִׂמְחָה" או "אֹשֶׁר") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore.
עם יציאתו, "Happiness" זכה לביקורות חיוביות מטעם מבקרי המוזיקה.
גם במצעדי הפזמונים זכה להצלחה רבה, כאשר דורג במקום ה-52 במצעד הבילבורד הוט 100, תוך שדורג במקום התשיעי במצעד שירי הרוק & האלטרנטיביים, ובמקום התשיעי במצעד השירים האלטרנטיביים.
הוא נחשב לשיר הארוך ביותר באלבום.
"Happiness", הוא בלדה אמביינטית, שעוסקת בפרידה או גירושים, עם עיבוד המורכב מסינתיסייזרים שתוארו כ"מעורפלים", כינור, בס, עוגבים, ופסנתר.
המילים של השיר מאזכרות בתוכן את מילות השיר "Seven", הלקוח מאלבומה השמיני של סוויפט, Folklore.
שמו של השיר "Happiness" מטעה במכוון, היות שסוויפט מדברת בו על מערכת יחסים שהתפוררה לכאורה, תוך שהיא מציגה את נוכח העובדה שלפעמים דברים רעים שאנשים חווים במערכות יחסים עשויים במרוצת הזמן להיראות כחיוביים וטובים; דבר שמצביע על הרסנות.
היא ציינה שזהו השיר האחרון שנכתב עבור Evermore.
את הבית הראשון היא פותחת בשורה "מותק, כשאני מעל העצים", המתקשרת בעצם לשיר "Seven" מ-Folklore.
בנוסף לכך, זו יכולה להיות גם התייחסות לעולם המוזיקלי החדש שלה, אותו היא מכנה "היער הפולקלורי".
זמן קצר לאחר שהכריזה על צאת האלבום הזה, הסבירה סוויפט כי: .
היא ממשיכה ושרה "אבל עכשיו אני ממש בתוכו, כל השנים שנתתי; זה פשוט דבר רע שאנחנו מחלקים".
ייתכן והיא מדברת על נישואים שהתפרקו לאחר שנים רבות יחד, מכיוון שהיא מתארת בשורות האלה אהבה עזה כלפי מישהו, עד כדי כך שהיא לא יכלה לחשוב על קץ היחסים ביניהם.
בהמשך הבית, היא שרה "רקדתי כשהמוזיקה נעצרה".
מוזיקה, מייצגת את הקסם שבמערכת יחסים (נישואים), וסוויפט ממשיכה לרקוד גם אם המוזיקה נעצרת כי אף על פי שהקשר הסתיים, היא עדיין לא מודעת לכך, לכאורה.
השורה הזו מראה כיצד סוויפט לא מודעת לכך שמערכת היחסים עומדת להגיע לקצה.
היא חושבת שהכול בסדר, רוקדת ונהנית עם אהובה, אך לא מודעת למה שקורה באמת ופתאום הכל מסתיים.
כתוצאה מכך, היא נותרת המומה, היות שהיא לא ראתה את זה מגיע.
היא מוסיפה כי מרוב שמערכת היחסים הזו הייתה קריטית עבורה, היא כמעט ולא זוכרת מי היא בלעדיה.
כמו כן, שורה זו מקבילה לשורה "נשמטה לך היד תוך כדי ריקוד" המופיעה בשיר "Champagne Problems".
את הפזמון היא פותחת בשורות "יהיה אושר אחריך; אבל היה אושר בגללך".
הכתיבה כאן היא ניגודית שכן, סוויפט מתארת מצב בו היה לה אושר בגלל האהוב שלה, אך מסבירה כי גם אחריו יהיה אושר.
היא ממשיכה ושרה "שני הדברים האלה יכולים להיות נכונים" ובעצם מאששת את הטענה הניגודית שהוצגה לעיל.
היא בוחרת לסגור את הפזמון בנימה אופטימית לכאורה, "ישנו אושר".
את פוסט-הפזמון היא פותחת בארבע השורות "בחלוף הדם והחבורות; בחלוף הקללות והבכי; מעבר לאימה בשעות הלילה; רדוף מהמבט בעיניים שלי".
סוויפט אימצה לעיתים קרובות דימויים של לילות סוערים, כדי לתאר את האנדרלמוסיות שחלו במהלך מערכות היחסים שלה; ב-"The Archer", היא משתמשת בדימוי של חדר בוער כדי להרהר ביחסי העבר שלה, תוך שדבר דומה תואר גם ב-"Dancing with Our Hands Tied".
השורה האחרונה היא אזכור לשירה "Haunted" משנת 2010 וזאת, בנוסף לכך שהיא מדברת על הייסורים שנגרמים כתוצאה ממערכת יחסים.
היא סוגרת את פוסט-הפזמון בשתי השורות "השאר את הכל מאחור; ויש אושר".
שתי השורות האלה ספגו ביקורות חיוביות שכן, הדבר הצביע על התבגרות מצידה של סוויפט הן כאדם והן כיוצרת.
בשורות אלה, היא מסבירה כי לאחד פרידה תחושות העצב והכעס מובנות, אך רצוי להתקדם הלאה על מנת לחוש אושר מחדש.
בנוסף לכך, הן מקבילות לשתי שורות מהפואמה "", של אלפרד טניסון.
בבית השני, היא שרה את שתי השורות "תגיד לי, מתי החיוך המנצח שלך; התחיל להיראות כמו גיחוך?" והדבר מתאר את התודעה האופפת את סוויפט.
היא מתחילה להבין ש"החיוך המנצח" של בן הזוג שלה הפך ל"גיחוך" והדבר מצביע על מצב שלילי במערכת היחסים שלהם.
היא ממשיכה ושרה "מתי כל השיעורים שלנו התחילו להיראות כמו כלי נשק; המצביעים על הכאב העמוק ביותר שלי?".
שתי השורות האלה דומות בחלקן לשורות "אתה, עם המילים שלך כמו סכינים; וחרבות וכלי נשק שאתה משתמש נגדי" מהשיר "Mean", הלקוח מ-Speak Now.
אף על פי שהמצבים בכל שיר שונים, בשניהם האדם האחר עליו סוויפט מדברת משתמש במילותיו כדי לאתר את חוסר הביטחון והחולשה שלה.
בשיר הזה, היא חשה כי בן זוגה לשעבר מפנה האשמות שונות כלפיה לשווא.
שלוש השורות "אני מקווה שהיא תהיה טיפשה ויפה; [בתור] מי שתופסת את מקומי לידך; לא, לא התכוונתי לזה", מדברות על ההבנה שבן זוגה לשעבר, הוא לא כל עולמה לכאורה.
סוויפט מתמודדת עם המצב באמצעות התגוננות וזלזול בבת זוגו הבאה של בן זוגה לשעבר.
צמד המילים "טיפשה ויפה" נטבע לראשונה ברומן "גטסבי הגדול" משנת 1925. בהקשר, הדמות דייזי ביוקנן, שמכירה בטעויות שהיא עשתה בחייה, מקווה שבתה תגדל להיות "טיפשה – זה הדבר הטוב ביותר שילדה יכולה להיות בעולם הזה, טיפשה קטנה ויפה".
לטענתה, כל עוד היא שומרת על הכריזמה והזוהר שלה, שום דבר אחר לא צריך להיות חשוב בחברה שלה.
הפגנת תסכול רגעית זו, תוארה ככזו המדגימה את הצמיחה שחוותה סוויפט לאורך הקריירה שלה.
שירים כמו "Better than Revenge" משנת 2010, מציגים הערות מזלזלות על בנות הזוג החדשות של בני הזוג לשעבר של סוויפט.
עם זאת, השיר "Mad Woman" משנת 2020 מסתייג מהזלזול הזה ובמקום זאת דן ברעיון שנשים המסתכסכות זו עם זו רק מסייעות לפטריארכיה.
סוויפט מתייחסת לאותו הרומן גם בשורה "מרגישה כל כך גטסבי במשך כל השנה ההיא" הלקוחה מתוך שירה "This Is Why We Can't Have Nice Things", שנכלל באלבום האולפן השישי שלה, Reputation.
לפני שהבית השני מסתיים, היא מצהירה "מצטערת, אני לא יכולה לראות עובדות דרך כל הכעס שלי" והדבר משקף את החרטה שהיא חשה אחרי שאמרה משהו מתוך "טירוף" כביכול, אף על פי שלא התכוונה לזה.
אותו המסר מופיע גם בשתי השורות "והמילים שלי נורות במטרה להרוג כשאני כועסת; יש לי הרבה חרטות על זה", המופיעות בשיר "This Is Me Trying" מ-Folklore.
היא סוגרת את הבית בשורה "עוד לא פגשת את האני החדשה", המקבילה לשתי השורות "הייתי רוצה להיות אני הישנה שוב; אבל אני עדיין מנסה למצוא את זה" מ-"All Too Well", ולשורה "אני מצטערת, טיילור הישנה לא יכולה לבוא לטלפון כרגע; למה?
בנוסף לכך, שורה זו עוסקת בהתפתחות העצמית שעליה לעבור לאחר פרידה, מכיוון שאחרי התפוררות מערכת היחסים שלה, תחושת ההערכה העצמית שלה נעלמה כליל.
עם זאת, היא יודעת שיש לקח ללמוד ואושר חדש שעתיד להגיע אם תעבוד על עצמה וזאת, בנוסף לכך שהיא עדיין לא הרפתה ממערכת היחסים הזו, דבר המונע ממנה להתקדם הלאה ורק כאשר תיוולד מחדש לכאורה, היא תסלח לבן זוגה לשעבר שפגע בה ותמשיך הלאה.
הפזמון השני כולל בתוכו ארבע שורות שונות מהראשון, "יהיה אושר אחרי; אבל היה אושר בגללי; אני מאמינה לשני הדברים האלה; ישנו אושר".
הליריקה הזו משקפת את התפתחות החשיבה של סוויפט לגבי השקפתה על אהבה וחיים.
בעוד שהבית השני של השיר נועד לייצג את המרירות שלה ביחס לסיום הקשר, בפזמון הזה היא מפרטת כיצד היחסים (שהעניקו לה בעבר שמחה), אינם הדבר היחיד שהיא מוצאת בו ערך.
כמו כן, ייתכן והיא מתכוונת לפרשה עם סקוט בורצ'טה שמכר את הבעלות שלה על ששת אלבומי האולפן הראשונים שלה (מ-Taylor Swift ועד Reputation), ובעצם מתארת את תהליך הריפוי לכאורה, שעברה עם עצמה בנוגע לכך.
מעבר לכך, סוויפט מציגה את נוכח העובדה שהיא מבינה כי היה לה אושר לפני ואחרי הקשר עם בן זוגה לשעבר, כמו העובדה שגם לו היה ויהיה אושר אחרי הקשר עימה.
היא בוחרת להבין שהדבר הבוגר לעשות הוא להמשיך הלאה בחיים.
פוסט-הפזמון השני כולל בתוכו חמש שורות, תוך ששתיים מתוכן "בהיסטוריה שלנו, על פני החלוקה הגדולה שלנו; יש זריחה מפוארת", מדברות על החלוקה הגדולה, שהיא בעצם החלוקה היבשתית בין המים באמריקה שנשפכים לעבר האוקיינוס השקט לבין אלה שנשפכים לאוקיינוס האטלנטי.
סוויפט מרבה להשתמש במטפורות לאמריקה כדי לתאר את מערכות היחסים שלה.
בהמשך השיר, מתייחסת סוויפט לאור הירוק בו גטסבי (מ"גטסבי הגדול") בוהה.
אור זה מופיע על המזח של דייזי מעבר לאגם.
כל אותן המטפורות מדברות על הכמיהות של האדם להיות מאושר, למצוא אהבה ולחיות בכבוד.
הגשר המוזיקלי כולל בתוכו את השורה "אני מניחה שזה המחיר ששילמתי במשך שבע שנים בגן עדן", ומבצעת משחק מילים כאשר היא משתמשת בשמו של המשחק שבע דקות בגן עדן, שהוא משחק חברה שמשוחק במסיבות במהלכו שני אנשים נבחרים מסיבוב בקבוק, משליפת פתקים מכובע או מהצבעות.
שני המשתתפים שנבחרו נכנסים לחדר חשוך, שבו הם יכולים לעשות את מה שהם רוצים במשך שבע דקות.
בהקשר, כמו מערכת היחסים המוזכרת בשיר, גם למשחק יש נקודת סיום מוגדרת שהמעורבים מודעים לה.
שורה זו בולטת גם משום שסוויפט עזבה את חברת התקליטים לשעבר שלה, ביג משין רקורדס, לפני שהוציאה את אלבומה השביעי.
מעבר למה שצוין לעיל, השימוש בספרה שבע נעשה כאות ציון העובדה שמדובר ברצועה השביעית ב-Evermore, כמו גם העובדה שמדובר בשיר המקביל ל-"Seven" מ-Folklore.
הבית השלישי מתחיל עם השורה "מותק, כשאני מעל העצים", אך שאר השורות בו שונות מאלה המופיעות בראשון ובשני.
בהמשך, היא שרה "אבל עכשיו מהעיניים שלי זולגות (טיפות) גשם חומצי על הכרית שבה היית מניח את הראש", מה שמציג את העובדה שהיחסים הסתיימו באופן מובהק וסוויפט נשארה לבדה, כשהיא בוכה "דמעות חומציות" (הגזמה על מנת להעצים את המצב) על אותה הכרית עליה ישן בן זוגה לשעבר.
היא ממשיכה ושרה "אחרי שנתתי לך את המיטב שהיה לי; תגיד לי מה לתת אחרי זה", ובעצם מאזכרת את השורה "נתתי לך את אור השמש שלי, נתתי לך את המיטב שלי", מהשיר "Peace".
"אושר" ו"שלום" (שמותיהם של שני השירים) דומים מבחינה נושאית; לשניהם יש שם חיובי בצורה מטעה, בעוד שהמילים עצמן מרמזות על משהו כהה יותר או קודר יותר.
בנוסף לכך, ייתכן כי השורות שהוצגו קשורות לשיר "Fifteen" מ-Fearless.
השורה "כל מה שאתה רוצה ממני עכשיו הוא האור הירוק של הסליחה", יכולה זה להתקשר לרצועה ה-14 בכל עת, "Closure", שם יש ניסיון להפיג את עוגמת הנפש שנגרמה כתוצאה מהפרידה.
אור ירוק ברמזור הוא סימן אוניברסלי לכך שאפשר להמשיך לנסוע בכביש.
סוויפט השתמשה בעבר בצבעי הרמזורים בשיריה כדי לייצג את מערכות היחסים שלה.
בנוסף לכך, זוהי התייחסות חוזרת ונשנית לרומן "גטסבי הגדול", שמזכיר בתוכו אור ירוק כמה פעמים בהקשרים מסוימים.
לקראת סוף הבית, היא שרה "עוד לא הכרת את האני החדשה; ואני חושבת שהיא תיתן לך את זה".
היא עשויה להתכוון לאפשרות שאולי אם יכיר בשינוי שעשתה, המצב ישתנה, או שמא לאפשרות שמישהי חדשה לחלוטין תהיה לה למחליפה.
הפזמון השלישי לא משתנה ביחס לקודמיו, אך פוסט-הפזמון השלישי כולל בתוכו את השורה "מהשמלה שלבשתי בחצות, השאר את הכל מאחור".
אותה השורה מוזכרת לפני כן בפוסט-הפזמון השני בלבד והיא עשויה להתייחס לסינדרלה; הסנדקית של סינדרלה, עוזרת לה להגיע לנשף בעזרת קסם: את בגדי המשרתת הבלויים שלה היא הופכת לשמלת נשף (כמו זו שסוויפט מזכירה) ואת נעליה המרופטות - לנעלי זכוכית.
עם זאת, הפיה מזהירה את סינדרלה שבדיוק בשעת חצות (השעה שסוויפט מזכירה), לאחר שהאורלוגין ישמיע שנים עשר צלצולים, יפוג הקסם והכל יחזור להיות כפי שהיה.
בהקשר, סוויפט מדברת על העובדה שכל הרגע המרהיב הזה לכאורה במערכת היחסים הזו, הוא לא יותר מאשליה וסופה יגיע בחצות אותו היום.
כלומר, היא מדברת על העובדה שהשניים ידעו על כך שקץ מערכת היחסים שלהם יגיע במקודם או במאוחר.
עם זאת, היא בוחרת לסיים את השיר בשורה "ישנו אושר".
"Happiness" ספג ביקורות חיוביות מטעם מבקרי המוזיקה.
ב-BuzzFeed הוא דורג במקום ה-26 ברשימת "167 השירים הטובים ביותר של טיילור סוויפט, לפי דירוג".
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג50BuzzFeed167 השירים הטובים ביותר של טיילור סוויפט, לפי דירוג26Uproxx50 השירים הטובים ביותר של טיילור סוויפט, מדורגים35Vulture179 השירים הטובים ביותר של טיילור סוויפט, לפי דירוג107
Happier (בעברית: מאושר יותר) הוא שיר של המפיק המוזיקלי מרשמלו עם ההרכב הבריטי באסטיל.
השיר נכתב והופק על ידי מרשלמו עצמו ביחד עם דן סמית' וסטיב מק ויצא לאור על ידי חברת Astralwerks ב-17 באוגוסט 2018. השיר הפך ללהיט ענק כאשר בין היתר הגיע למקום השני בארצות הברית ובריטניה ובכך הפך לשיר הכי המצליח של מרשמלו.
לבאסטיל כבר היה שיר אחד שהגיע למקום השני בבריטניה אך עוד לאותה תקופה לא היה להם שיר שהגיע למקום הראשון.
בנוסף השיר שהה 27 שבועות בעשירייה הפותחת בארצות הברית ובכך הפך לשיר התשיעי ששהה הכי הרבה שבועות אי פעם בעשירייה הפותחת.
בנוסף הוא גם שבר שיא בתור השיר ששהה הכי הרבה שבועות אי פעם במקום הראשון במצעד שירי הדאנס והאלקטרוניקה האמריקאי.
על מנת לקדם את השיר הופיע מרשמלו עם השיר בטקס פרסי המוזיקה של MTV אירופה (EMA).
השיר דורג במקום ה-33 במצעד סוך העשור האמריקאי ונהיה גם לשיר שדורג הכי גבוה במצעד שלא הגיע למקום הראשון במצעד השבועי.
השיר זכה להצלחה מסחרית אדירה.
הוא הגיע לעשרים עליונים ב-30 מדינות, 28 מתוכם בעשירייה הפותחת, 20 מתוכם בחמישייה הפותחת ו-4 מתוכם במקום הראשון.
בנוסף השיר דורג במקום ה-6 במצעד האירופאי הדיגיטלי.
בנוסף השיר שהה 49 שבועות במצעד השירים הנמכרים ביותר בארצות הברית במכירות משולבות אף על פי שהמצעד הקודם ב-2019 והשיר יצא ב-2018. סך הכל השיר דורג ב-11 ממצעדים שונים בארצות הברית שב-8 מתוכם הגיע לעשירייה הפותחת.
בסוף 2018 השיר דורג במצעדי סוף שנה של 13 מדינות, ב-19 מצעדים שונים.
בשנת 2019 הוא אף דורג במצעדי סוף שנה של 19 מדינות ב-26 מצעדים שונים.
במצעד סוף העשור האמריקאי השיר דורג במקום ה-33 ובמקום הראשון במצעד שירי הדאנס והאלקטרוניקה.
Happier Than Ever (בעברית: מאושרת מתמיד) הוא אלבום האולפן השני של הזמרת-יוצרת האמריקאית בילי אייליש.
האלבום יצא לאור ב-30 ביולי 2021, על ידי חברות התקליטים דארק-רום רקורדס ואינטרסקופ רקורדס.
מתוך האלבום יצאו שישה סינגלים: "My Future", "Therefore I Am", "Your Power", "Lost Cause" ו-"NDA", שכולם הופיעו בטופ 40 המובילים של מצעד בילבורד הוט 100.
האלבום קיבל מועמדויות בטקס פרסי גראמי ה-64 בקטגוריות אלבום השנה ואלבום הפופ הווקאלי הטוב ביותר.
אלבום, סרט קונצרט תיעודי של דיסני+, "Happier Than Ever: A Love Letter to Los Angeles", יעלה לאקרנים ב-3 בספטמבר 2021.
אייליש תצא גם לסיבוב הופעות "Happier Than Ever, The World Tour" בשנת 2022. לפני יציאתו הפך Happier Than Ever לאלבום שהוזמן מראש הכי הרבה בהיסטוריה של שירות המוזיקה אפל מיוזיק.
אייליש הוציאה את אלבום הבכורה שלה, , בשנת 2019. האלבום דורג במקום הראשון במצעד בילבורד 200 וקיבל את תואר הפלטינה המשולשת מטעם איגוד תעשיית ההקלטות האמריקאי (RIAA), על מכירות של למעלה משלושה מיליון עותקים במדינה.
הוא זכה בפרס גראמי לאלבום השנה, תוך שהסינגל החמישי מתוכו, "Bad Guy", זיכה את אייליש בחמישה פרסי גראמי.
לאחר יצאתו, הוציאה אייליש את הסינגל "Everything I Wanted", שנכלל באלבום הבכורה שלה, במהדורת בונוס בגרסה מחודשת.
השיר הגיע בשיאו למקום השמיני במצעד בילבורד הוט 100 וזכה בפרס גראמי לשיר השנה.
בינואר 2020, הצהירה אייליש בראיון למגזין בילבורד כי החלה לעבוד על אלבום אולפן שני שייצא במהלך 2021. בחודש מרץ, סיפרה אייליש יחד עם אחיה פיניאס או'קונל כי האלבום יהיה "די טהור בכוונותיו" כמו אלבום הבכורה שלה.
ב-30 ביולי, יצא לאור הסינגל הראשון "My Future", שדורג במקום השישי במצעד הבילבורד הוט 100. ב-12 בנובמבר, יצא לאור הסינגל השני "Therefore I Am".
השיר דורג במקום השני במצעד ובאותו המקום גם במצעד הסינגלים הבריטי.
בינואר 2021, הצהירה שהאלבום כמעט מוכן.
באותו החודש הודיעה כי האלבום צפוי להכיל 16 רצועות.
ב-20 באפריל, העלתה אייליש תמונה בעמוד האינסטגרם שלה בה כתבה "הדברים באים".
ב-26 באפריל, חשפה את השם "Happier Than Ever", בפוסט באינסטגרם שכלל קטע באורך של 15 שניות לשיר באותו השם.
יממה לאחר מכן, טרם הכריזה אייליש על Happier Than Ever, נצפו מספר שלטי חוצות בערים שונות בעולם בהם ניתן היה לראות את אייליש מופיעה יחד עם שמו של האלבום ותאריך יציאתו.
הדבר אושר בהמשך, תוך שאושר כי הסינגל השלישי מתוכו, "Your Power", יופץ ב-29 באפריל.
ב-1 ביוני, הכריזה אייליש כי תוציא את השיר "Lost Cause", כסינגל הרביעי מתוך האלבום שיצא יחד עם וידאו הקליפ ב-2 ביוני.
הסינגל החמישי, "NDA", יצא לאור ב-9 ביולי.
קליפ לשיר הנושא האלבום יצא לאור ב-30 ביולי.
האלבום הוקלט באולפן ההקלטות במרתף של פיניאס או'קונל בבית מגוריו בלוס פליז שבלוס אנג'לס.
רצועת הכותרת הייתה השיר הראשון שנכתבה מתוך התקליט, במהלך סיבוב הופעות של "When We All Fall Asleep Tour".
הלטות לאלבום החלו ב-3 באפריל 2020 עם השיר "My Future" ונמשכה מספר חודשים בלוחות הזמנים השבועיים.
אייליש חשפה כי כל 16 השירים ברשימת הרצועות הסופית היו 16 השירים היחידים עליהם עבדו במהלך התהליך היצירתי.
אייליש חשפה כי תהליך היצירה של האלבום היה "טבעי מאוד", בניגוד לפרויקטים הקודמים שבהם היא כל הזמן חשה חרדה ולחץ.
עם עבודות קודמות אייליש גם הרגישה שהיא לא מספיק טובה ופשוט לא מוכשרת, אבל מאז צברה הרבה יותר ביטחון במלאכה שלה.
לדברי אייליש, לחברת התקליטים שלה לא היה כל קשר על עשיית האלבום, בניגוד לאלבום הבכורה שלה שבו חשה לחץ מתאריכים, פגישות קבועות וציפיות גבוהות.
בראיון ל-Vevo סיפרה אייליש כי היא רוצה ליצור "תקליט נצחי מאוד", בעיקר בהשראת זמרות ג'אז שהאזינה להן בילדותה כמו ג'ולי לונדון, פגי לי ופרנק סינטרה.
אייליש עשתה שאלות תשובות (Q&A) בסטורי באינסטגרם ונשאלה על מה הייתה השראתה לעטיפת האלבום ואייליש אמרה שקיבלה השראה רבה מעטיפת האלבום Make Love To Me של זמרת הג'אז ג'ולי לונדון.
היא גם אמרה כי שירי האלבום הם שונים זה מזה אך עדיין קשורים ומלוכדים, דבר שציינה כאחד המטרות הגדולות ביותר שלה.
עוד אחת ממטרותיה שהיו לה במהלך מפגשי האולפן הייתה להפתיע את מעריציה וגם את עצמה.
היא התכוונה שלא להרגיש בנוח במהלך תהליך היצירה, באמצעות "NDA" כדוגמה לשיר שנמצא מחוץ לאזור הנוחות שלה.
אייליש ציינה את ההשתקפות העצמית כמוזה הגדולה ביותר מאחורי האלבום, וחשפה טרם יציאתו כי "כמעט כל השירים באלבום הזה לא שמחים".
אייליש גם ציינה את "Male Fantasy" כדוגמה לשיר שכתבה כמעט לגמרי בעצמה.
במהלכה כתיבת האלבום והשיר הזה במיוחד, אייליש הבינה דברים על חייה שמעולם לא ידעה קודם לכן.
Happier Than Ever, הוא בעיקר אלבום מאופק פופ ואלקטרופופ, המשלב אלמנטים של ג'אז, R&B עכשווי, טכנו, קאנטרי, בוסה נובה, טריפ הופ, ומוזיקת שנות התשעים וסופיסטי-פופ.
הוא מורכב משירי לפידים המוגדרים לטמפו זמני, עם עיבודים מאופקים של גיטרות אקוסטיות, סינתיסייזרים עדינים וביטים מתנפנפים.
המילים עוסקות במאבקים בהם מתמודדות נשים צעירות בתעשיית הבידור, תהילה, כוכב, התעללות רגשית, מאבקי כוח, חוסר אמון, ושנאת נשים, חדורת התודעה העצמית של אייליש.
רצועת הפתיחה, "Getting Older", היא שיר על התעללות שהיה "מחריד במיוחד" לכתיבה.
השיר השני, "I Didn't Change My Number", כולל פעימה כבדה.
"Billie Bossa Nova", הרצועה השלישית, מציג "צד בוגר יותר של אייליש".
הרצועה הרביעית, "My Future", מתחילה כבלדת סינתיסייזר איטית ש"מעבירה לחריץ פאנק נינוח".
מילות השיר עוסקות בגילוי עצמי.
"Oxytocin", השיר החמישי, כולל נגיעות טכנו.
הרצועה השישית, "Goldwing", מסבירה את מבוא הלופ הא-קפלה שלה לאורך כל השיר.
השיר השמיני, "Halley's Comet", הוא בלדה הכוללת שירה אחורית מופשטת, סינת'ים קלילים ופעימה אחורית.
הרצועה התשיעית, "Not My Responsibility", היא יצירת מילים מדוברות שהופיעה לראשונה בסיבוב ההופעות של אייליש Where Do We Go?
"Overheated", השיר העשירי, בוחן כוכבים בעידן המדיה החברתית.
הרצועה האחת עשרה "Everybody Dies", היא בלדת אלט-פופ, מונעת על ידי סינתרים אפלים וגיטרה בהירה.
השיר ה-12, "Your Power", הוא בלדה אקוסטית רכה על התעללות מינית וניצול של בן זוג.
מילות הרצועה הארבע עשרה "Therefore I Am", עוסקות בדחיית השונאים והמבקרים.
השיר החמישה עשר, "Happier Than Ever", הוא שיר אופרת רוק.
הוא תואר כ"שיר פרידה מטומטם", לפני שפרץ ל"רייגר מונע גיטרה חשמלית", בעוד שאר הרצועות "חשפו סוגים שונים של קתרזיס, המתנודדים בין פעימות סקסיות, אלקטרוניות ועממיות חמה, המזכירה המוזיקה המוקדמת ביותר שלה".
היא זכתה לכינוי גולת הכותרת באלבום.
Happier Than Ever יצא לאור ב-30 ביולי 2021. ב-21 במאי 2021 הודיעה אייליש כי תצא לסיבוב הופעות החמישי שלה, "Happier Than Ever, The World Tour", לקידום האלבום.
הסיור מכסה את אירופה וצפון אמריקה, החל בניו אורלינס ב-3 בפברואר 2022. הכרטיסים יצאו למכירה ב-28 במאי 2021. ב-22 ביולי, חשפה אייליש את סרט הופעה של דיסני+ ב-3 בספטמבר בשם "Happier Than Ever: A Love Letter To Los Angeles", בבימוי רוברט רודריגז ופטריק אוסבורן.
על מנת לקדם את אלבומה בבריטניה, תשודר טלוויזיה מיוחדת בשם "Billie Eilish: Up Close" ב-BBC One ב-31 ביולי, במקביל להופעת הבכורה של אייליש בטרקלין ה-BBC לייב לאונג'.
עם למעלה מ-1,028 מיליון הזמנות מוקדמות של האלבום Happier Than Ever, אייליש השיב את תקליט אפל מיוזיק עבור האלבום הכי שמור מראש אי פעם בתולדות הפלטפורמה.
הזמר הקנדי דה ויקנד תפס בעבר את התקליט משלו של אייליש (2019) עם אלבומו After Hours (2020).
Happier Than Ever זכה לשבחי ביקורות נרחבים מצד מבקרי המוזיקה.
ב-Metacritic, שמקצה דירוג מנורמל מבין 100 לביקורות ממבקרים מקצועיים, יש לאלבום ציון ממוצע של 85 בהתבסס על עשר ביקורות.
Entertainment דורג האלבום במקום הראשון ברשימת "10 האלבומים הטובים ביותר לשנת 2021", מבקר המוזיקה האמריקאי בת' גריינפילד סיקר את האירוע ושיבח את יכולות הווקאליות של אייליש וטען כי "התשוקה שלה לזה הייתה מדבקת, עם המילים קורעות הלב של בילי, הצרחות הנשפכות בטן והצלילים החדשים והתוססים".
גם מכריו לצוות במגזין ג'ואל אוארטו וג'אן קוקסאק דירג את האלבום במקום הראשון, בבחירתו של ג'ואל, שיבח את האלבום ותיאר אותו כאלבום "עומתי ואנרגטי" וטען כי "רצועת הכותרת בעל אותו השם העוצמתית והאנרגטית גורמת לי לרצות לתפוס סט של Oculus VR ולנפץ דברים עם חרב אור".
בבחירתו של ג'אן, תיאר את האלבום כ"המילים של האלבום אפלות, עמוקות", וטען כי "מעולם לא חשבתי על זה קודם!" אבל Happier Than Ever לוקח את זה לרמה גבוהה יותר עבורי...
האלבום בכללותו הוא הצגה כנה ומרגיש אגדי במלוא מובן המילה".
עיתוןתוארדירוגמקוררולינג סטון50 האלבומים הטובים ביותר של 202115בילבורד50 האלבומים הטובים ביותר של 2021: רשימת הצוות8פיפל10 האלבומים הטובים ביותר של 20219Dazedהאלבומים הטובים ביותר של Dazed לשנת 202117Yahoo!
רצועות 4 ו-6, "my future", "Goldwing" נכתבות באותיות קטנות או גדולות.
רצועה 6, "Goldwing" מכיל אינטרפולציה מהשיר "Hymn to Vena (Sun rising through the mist)" מהקבוצה של פזמונים מהריג וודה, תעתיק תזמורתי של ריג ודה מאת גוסטב הולסט משנת 1907.
בילי אייליש – שירה, הנדסה קולית
פיניאס או'קונל – הפקה, הנדסה (מוזיקלית), עיבוד שירה ; בס , תכנות תופים , פסנתר , סינתיסייזר , שירת רקע , גיטרה חשמלית , תכנות , בס סינתטי , פסנתר חשמלי של וורליצר , כלי הקשה , גיטרה אקוסטית , מלוטרון, פנדר רודס ; גיטרה קלאסית
ג'ון גרינהם – הנדסת מאסטרינג
+מקוםתאריםמכירותאוסטרליה (ARIA)פלטינה70,000אוסטריה (IFPI Austria)זהב7,500דנמרק (IFPI Denmark)פלטינה20,000צרפת (SNEP)זהב50,000איטליה (FIMI)זהב25,000ניו זילנד (RMNZ)פלטינה15,000פולין (ZPAV)פלטינה20,000בריטניה (BPI)זהב100,000ארצות הברית—430,000 (נכון לינואר 2022)סיכוםבכל העולם—702,500
+ תאריכי יציאות לאור ופורמטים עבור Happier Than Everאזורתאריך יציאהפורמט (ים)חברת תקליטיםמקורעולם30 ביולי 2021תקליטור • תקליט • הורדה דיגיטלית • סטרימינג • קלטת שמע • מארז תקליטוריםדארק-רום • אינטרסקופ
"Happier" (בעברית: "מאושר יותר") הוא שיר של הזמרת האמריקאית אוליביה רודריגו מתוך אלבום הבכורה שלה, Sour.
ב-13 בינואר 2020 העלתה רודריגו סרטון שלה מבצעת את השיר בחשבון האינסטגרם שלה.
בריאיון למגזין בילבורד סיפר מפיק האלבום, דן ניגרו, כי הוא צפה בסרטון ויצר קשר עם רודריגו מיד: .
רודריגו הזכירה שההשראה ל"Happier" הכתה בה בזמן שהייתה על סט של תוכנית טלוויזיה.
היא תיארה איך רעיון השיר עלה לה בין טייקים, והיא כתבה את השיר על הסט.
"Happier" הוקלט בשנת 2020 והוא השיר השמיני באלבום Sour.
זהו אחד משני השירים היחידים באלבום שרודריגו כתבה לבדה, השני הוא "Enough for You".
"Happier" היא בלדת פסנתר אינטימית ומלודית, הכתובה בסולם מינורי ומבוססת על משקל ואלס (3/4) המעניק לה תחושת תנודה רכה ורגשית.
השיר נבנה סביב פסנתר מינימליסטי, ולעיתים מלווה במיתרים עדינים ובהרמוניות קוליות עדינות.
המבקרים ציינו את השילוב בין הפשטות המוזיקלית לבין העומק הרגשי: ב-AllMusic תואר הלחן כ"נוגה ומדויק, מתוק ואלים בו-זמנית", בעוד ש"סלנט" הגדירה את ההפקה כ"דו-וופ מפורק עם קסם רטרו רומנטי".
הלחן הפשוט, השירה השברירית והקצב הוואלסי יוצרים אווירה של רוך ונוסטלגיה – "שיר שמצליח להישאר שקט בתוך הסערה", כפי שתיאר אותו The Line of Best Fit.
העיבוד מדגיש את קול הזמרת במרכז, עם הדגשות עדינות של כלי מיתר ונגינת פסנתר חזקה אך מדודה, מה שהוביל את Clash לכנות אותו "שיר פסנתר עוצמתי של חרטה".
לטענת "רולינג סטון", ההרמוניות בקטעי הפזמון מוסיפות "רגע שיא של רוך ונשיות מודעת", המבליט את יכולתה של רודריגו לשלב חמלה עם כאב באופן טבעי.
מבחינה לירית, השיר עוסק במאבק פנימי בין חמלה לקנאה המתעורר לאחר פרידה רומנטית.
הדוברת פונה אל בן זוגה לשעבר ומאחלת לו למצוא אושר עם בת זוג חדשה, אך מביעה במקביל משאלה מרומזת שלא יהיה מאושר יותר משהיה עמה.
במילותיה היא חושפת קנאה מודעת כלפי המחליפה, המתוארת כיפה, אדיבה ומעוררת פרפרים בבטן, ביטוי לתחושת ההשוואה והפגיעות הנלווית לאובדן.
בשיר ניכרת הדואליות שבין הרצון להיראות בוגרת ומכילה לבין הצורך האנושי לשמר תחושת ערך עצמי מול אהבה חדשה.
שורת המפתח, "I hope you're happy, but don't be happier", משמשת כציר רגשי ולשוני המרכז את הניגוד בין נדיבות וצער, ומגלמת את המתח שבין השלמה רציונלית לרגשות לא פתורים.
בכך מצטיירת הדוברת כדמות המתאמצת לשחרר, אך נותרת כלואה בתחושת געגוע ובכמיהה אנושית להישאר הבלתי נשכחת.
"Happier" זכה לשבחים רחבים מצד מבקרי המוזיקה, שניתחו אותו כנקודת מפנה רגשית באלבום Sour וכאחת הבלדות האישיות והמושלמות ביותר של רודריגו.
מרבית המבקרים ראו ב-"Happier" שיר שמזקק את סגנונה של רודריגו – שילוב בין פגיעות מודעת לעצמה, פשטות כובשת והבנה עמוקה של רגשות צעירים.
AllMusic סיכמה זאת כ"שיר שמזקק את הכנות המרה של רודריגו — מתוק ואלים בו-זמנית", ביטוי מושלם לרוך ולכאב המלווים את Sour לכל אורכו.
ב-Clash נכתב כי השיר "נע בין געגוע לקנאה" ומשקף את "המורכבות האנושית שבין נדיבות לצער", כאשר רודריגו מאחלת לאהובה לשעבר אושר — אך לא אושר גדול משלה.
"איבנינג סטנדרד" כינה אותו "בלדת ואלס עדינה" וראה בו "ביטוי מושלם למורכבות של חמלה וקנאה בנעורים".
מבקרת The Forty-Five הדגישה את השיר כ"רגע של בשלות כנה, שמסתיר בתוכו גם את הציניות של הכאב", והגדירה אותו כשלב המעורב של קבלה וגעגוע.
"רולינג סטון" הרחיבה וקבעה כי מדובר ב"הוכחה לכך שרודריגו יודעת לשלב חמלה וקנאה במינון אנושי ומדויק", תוך שהיא מצביעה על השורה "She's beautiful, she's kind, she probably gives you butterflies" כרגע של שיא רגשי באלבום.
ב"פיצ'פורק" ציינו כי השיר "מצליח לאזן בין פגיעות, חוכמה וקטנוניות מתוקה" והוסיפו כי הוא מייצג את אחת התובנות המרכזיות של האלבום – שגם מחשבות קטנות או ילדותיות לכאורה הן אוניברסליות לחלוטין.
לפי PopMatters, זהו "דו-וופ מלנכולי המזכיר נשף תיכון עצוב", שבו רודריגו שרה "כמו מישהי שמבינה כמה מגוחכת היא — וזה בדיוק מה שעובד".
ה"אינדפנדנט" ראה בשיר ביטוי להתבגרות רגשית ולמאבק בשליטה עצמית: "רודריגו מנסה להיות 'הבוגרת' אך לא מצליחה לוותר לגמרי".
ההשוואה שם לאלאניס מוריסט ("אלאניס הייתה צורחת; רודריגו לוחשת — דור שגדל על טיפול, לא על צעקה") שימשה לסמן את השיר כרגע דור Z טיפוסי של פגיעות רגועה.
עם זאת, לא כל הביקורות היו אחידות.
The Needle Drop תיאר את השיר כ"בלנד מוזיקלית" אך הוסיף כי "הוא מציל את עצמו בזכות הארס החכם של המילים ובזכות האופן שבו רודריגו שרה אותן כאילו טעמה את המרירות עצמה".
גם Spectrum Culture העיר כי "המילה happier עצמה אינה מתנגנת היטב", אך הוסיף כי "הרעיון יפה והביצוע, גם אם לא מלוטש, נוגע בלב".
השיר מילא תפקיד משמעותי בהנעת הקריירה של רודריגו.
כאשר Sour יצא במאי 2021, "Happier" הגיע למקום ה-15 במצעד בילבורד הוט 100 בשבוע שהסתיים ב-5 ביוני 2021, והפך לאחד משלושת השירים מהאלבום שלא יצאו כסינגלים שזכו להצלחה שכזו במצעד.
הוא נכנס ל-20 המקומות הראשונים במצעדי השירים באוסטרליה, ניו זילנד וקנדה והגיע למקום ה-14 במצעד הבילבורד גלובל 200.
מאז יציאתו, מכר השיר כחצי מיליון עותקים בארצות הברית וצבר מעל ל-881 מיליון השמעות בפלטפורמת הזרמת המוזיקה ספוטיפיי.
ארגוןרשימהמיקוםמקורבילבורדכל שיר ב"Sour" של אוליביה רודריגו מדורג: בחירות המבקרים7Viceדירוג סופי של Sour של אוליביה רודריגו9Insiderהדירוג הסופי של השירים ב-Sour של אוליביה רודריגו, שנה לאחר מכן9NME10 השירים הטובים ביותר של אוליביה רודריגו...
מדורגים!7The Tabהדירוג הסופי של כל שיר של אוליביה רודריגו, כולל "Vampire"6רולינג סטוןכל שיר של אוליביה רודריגו, מדורג11
"Happier Than Ever" (בעברית: "שמחה מתמיד") הוא שיר שהוקלט על ידי הזמרת-יוצרת האמריקאית בילי אייליש.
השיר יצא לאור ב-30 ביולי 2021, על ידי חברות התקליטים דארק-רום ואינטרסקופ, מתוך האלבום, Happier Than Ever.